wickkiey/tamil-wikipedia-markdown huggingface dataset:
# வனவாசி


**வனவாசி** (*Vanavasi*), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தின் மேட்டூர் வட்டத்தில் இருக்கும் ஒரு பேரூராட்சி ஆகும்.  

## அமைவிடம்
வனவாசி பேரூராட்சி, சேலத்திலிருந்து 38 கி.மீ. தொலைவில் உள்ளது. இதனருகே அமைந்த தொடருந்து நிலையம், 15 கி.மீ. தொலைவில் உள்ள மேட்டூரில் உள்ளது.  

## பேரூராட்சியின் அமைப்பு
5.21 ச.கி.மீ. பரப்பும், 12 பேரூராட்சி மன்ற உறுப்பினர்களையும், 12 தெருக்களையும் கொண்ட இப்பேரூராட்சி எடப்பாடி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.  
## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,890 குடும்பங்களும், 7,130 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 78.09% மற்றும் பாலின விகிதம் ஆயிரம் ஆண்களுக்கு, 970 பெண்கள் வீதம் உள்ளனர்.  

## புவியியல்
இவ்வூரின் அமைவிடம் ஆகும்.  

## பள்ளி மற்றும் நூலகம்
வனவாசியில் ஓர் அரசு ஊராட்சி ஒன்றியத் துவக்கப் பள்ளி மற்றும் அரசு மேனிலைப் பள்ளியும் உள்ளன. மேலும் ஒரு அரசு கிளை நூலகமும் வனவாசியில் செயல்பட்டு வருகின்றது. இந்த நூலகம் ஒப்பற்ற பல நூல்களின் மூலம் மக்களின் முன்னேற்றத்திற்கு பயன்படுகிறது. அது தவிர, அரசு சார்ந்த தனியார் ஆங்கில வழிக் கல்வி பயில்விக்கும் இரண்டு பள்ளிகள் உள்ளன.  

## கோயில்கள் மற்றும் திருவிழாக்கள்
வனவாசியில் நிறைய திருக்கோயில்கள் அமைந்துள்ளன. அவற்றில் குறிப்பிடத் தகுந்தவை மாரியம்மன் கோயில், முத்துகுமாரசாமி கோயில், திரௌபதியம்மன் கோயில், சுப்ரமணியசாமி கோயில், ஓம்காளியம்மன் கோயில், சௌடேஸ்வரி அம்மன் கோயில், முனியப்பன் கோயில் ஆகிய கோயில்கள் உள்ளன.இங்கு ஐந்து ஆண்டுகளுக்கு ஒருமுறை கன்னட தேவாங்க செட்டியார் இனத்தால் கொண்டாடப்படும் ராமலிங்க செளடேஸ்வரி அம்மன் பண்டிகை மிகவும் புகழ் பெற்றதாகும். ஆண்டு தோறும் ஐப்பசி மாதம் மாரியம்மன் பண்டிகையும் இங்கு வெகு சிறப்பாக கொண்டாடப்படுகிறது.வனவாசியில் ஒரு மலை உள்ளது.அதன் உச்சியில் கொப்பு கொன்றாயப் பெருமாள் கோயில் உள்ளது.புரட்டாசி சனிக்கிழமைகளில் இங்கு வெகு விமரிசையாக வழிபாடு நடைபெறும்.  

## மருத்துவமனை
வனவாசியில் ஓர் அரசு ஆரம்ப சுகாதார நிலையம் உள்ளது.இப்போது அருகில் உள்ள பெரிய வனவாசிக்கு மாறியுள்ளது  

## வங்கி
வனவாசியில் ஒரு ஐசிஐசிஐ வங்கி உள்ளது.மேலும் சிட்டி யூனியன் வங்கி சார்பில் வனவாசி மேல்ரோட்டில் ஒரு ஏடிஎம் மையமும் தொடங்கப்பட்டுள்ளது.  

## அருகிலுள்ள ஊர்கள்
வனவாசியில் இருந்து பின்வரும் ஊர்கள் கீழ் குறிப்பிட்ட தொலைவுகளில் அமைந்துள்ளன:  

சேலம்-36 கி.மீ.,மேட்டூர் அணை-20 கி.மீ.,எடப்பாடி-20கி.மீ.,ஜலகண்டபுரம்-8 கி.மீ.,தாரமங்கலம்-12 கி.மீ.,நங்கவள்ளி-2 கி.மீ..இந்த ஊர்களுக்கு பத்து நிமிடங்களுக்கு ஒரு முறை பேருந்து வசதி உள்ளது.மேலும் சிற்றுந்துகளும் உள்ளன.  
## பொழுதுபோக்குகள்
நெசவுத் தொழிலே வனவாசியில் பெரும்பான்மை மக்கள் மேற்கொள்ளும் முதன்மை தொழிலாக விளங்குகின்றது.மேலும் மாதந்தோறும் அமாவாசை தினம் விடுமுறை நாளாக பின்பற்றப்படுகிறது. அன்றைக்கு மக்கள் யாரும் நெசவு<nowiki/>மேற்கொள்ளமாட்டார்கள்வேலைகளுக்கு விடுப்பு எடுத்து கொள்வர்.பல்வேறு கோவில்களுக்கு சென்று வழிபடுவர்.அன்று அனைவரும் அவர்களின் குடும்பத்தோடும், நண்பர்களுடன் கோவிலுக்கு செல்லுதல், விளையாடுதல், பொழுது போக்கு இடங்களுக்கு செல்லுதல் போன்ற செயல்களில் தத்தம் தங்களை ஈடுபடுத்திக் கொள்வர் .மேலும் இங்கு பல கோவில்கள் உள்ளன, வாரந்தோறும் வெள்ளி கிழமைகளில் கோவில்களில் சிறப்பு வழிபாடுகள் நடைபெறும்.  

## படங்கள்
# இதென்ன மூட்டை


**இதென்ன மூட்டை** என்பது ஒரு பொழுதுபோக்கு விளையாட்டு. தமிழகத்தில் நாட்டுப்புறச் சிறுவர் சிறுமியர் இதனை விளையாடுவர். பெரியவர்கள் வேடிக்கைப் பார்த்து மகிழ்வர். பொதுவாக நிலாவெளிச்சத்தில் இது விளையாடப்படும். இதுபோன்ற விளையாட்டுகள் 1950-க்குப் பிறகு மறைந்துகொண்டே வருகின்றன.  

பட்டவரின் கண்ணைக் கட்டிப் படுக்க வைப்பர். மற்றவர்கள் ஏதோ பேசி அவரை எழுப்ப வேண்டும். குறிப்பிட்ட நேரத்துக்குள் எழுப்ப முடியாவிட்டால், பட்டவர் வென்றவர் ஆவார்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- தேவநேயப் பாவாணர், ஞா, தமிழ்நாட்டு விளையாட்டுக்கள், சைவசிர்ராந்த நூற்பதிப்புக் கழகம், சென்னை, 1954
# கிளி செத்துப்போச்சு

**கிளி செத்துப்போச்சு** ஒரு உல்லாச விளையாட்டு. நாட்டுப்புறங்களில் சிறுமியர் விளையாடுவர். 1950-க்குப் பின்னர் இதுபோன்ற விளையாட்டுகள் மறைந்துவருகின்றன.  

சிறுமியர் சிலர் இரு கால்களையும் நீட்டிக்கொண்டு வட்டமாக உட்காருவர். “அக்கக்கா கிளி செத்துப்போச்சு” – அனைவரும் சேர்ந்து பாடுவர். “எப்போது” – ஒருவர் தொடங்குவார். “இப்போது” –என்பார் அடுத்தவர். “எப்படி” – என்பார் அவருக்கு அடுத்தவர். “இப்படி” – என்று சொல்லிக்கொண்டு அவருக்கும் அடுத்தவர் தன் ஒருகாலை மடக்கிக் கொள்வார்.  

மீண்டும் ஆட்டம் தொடங்கும் ஒற்றைக்கால் மிஞ்சும் வரை தொடரும். இறுதியாக எஞ்சியிருப்பவர் தோற்றவர்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம், சென்னை வெளியீடு, 1980
# ஊதாமணி



**ஊதாமணி** என்பது ஊதா நிறமுள்ள மணிமாலையைக் குறிக்கும். ஊதாமணி என ஏதோ ஒரு பொருளை வைத்துக்கொண்டு மகளிர் நிலாவெளிச்சத்தில் விளையாடும் விளையாட்டு ஊதாமணி. 1950-க்குப் பின்னர் இது போன்ற விளையாட்டுகள் மறைந்தகொண்டே வருகின்றன.  

ஒருவர் ஒளிந்துகொள்ள மற்றவர்களில் ஒருவர் ஊதாமணி ஒன்றை மறைத்து வைத்துக்கொள்வார். மற்றவர்களும் தம்மிடம் ஊதாமணி உள்ளது போல் நடிப்பர். ஒளிந்துகொண்டவர் வெளியே வந்து யாரிடம் ஊதாமணி உள்ளது எனச் சொல்ல வேண்டும்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக்கழகம், சென்னை வெளியீடு, 1954
# என் உலக்கை குத்து குத்து

**என் உலக்கை குத்து குத்து** என்பது நிலாவெளிச்சத்தில் நாட்டுப்புறச் சிறுமியர் விளையாடும் விளையாட்டு. 1950-க்குப் பின்னல் இது போன்ற விளையாட்டுகள் விளையாடப்படாமல் மறைந்துவருகின்றன.  

கால்களை நீட்டி மற்றவர் கால்களில் உதைந்துகொண்டு, சிறுமியர் வட்டமாக உட்காருவர். கைகளை மடக்கி அவரவர் விலாவைப் புடைத்துக்கொண்டு பாடிக்கொண்டே பக்கவாட்டில் நகர்வர்.  

## பாடல்
:என் உலக்கை குத்து குத்து,  
:அக்கா உலக்கை சந்தைக்குப் போச்சு.  
(சந்தைக்குப் போச்சு = கூலிக்கு நெல் குத்தப் போயிருக்கிறது)  

## அடிக்குறிப்பு

## மேலும பார்க்க
- தமிழர் விளையாட்டுகள் (அண்மைய காலம்)

## கருவிநூல்
- ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக் கழகம், சென்னை வெளியீடு, 1954
# ஒளிதல் (சிறுமியர் விளையாட்டு)


**ஒளிதல்** ஒருவகை நாட்டுப்புற விளையாட்டு.  
தமிழ்நாட்டுச் சிறுமியர்களால் நிலாவெளிச்சத்தில் விளையாடப்பட்ட இது போன்ற விளையாட்டுகள் 1950-க்குப் பின்னர் மறைந்து வருகின்றன. இது ஒரு பாட்டு விளையாட்டு. ஒருவர் ஒளிந்து கொள்வார். அவரும் மற்றவர்களும் மாறி மாறிப் பாடுவர்.  

## பாடல்
:மரம் கொத்திக் குருவியே  
:ஏன் ஏன் ஏன்  
:தலையை வலிக்குது  
:தலகாணி போட்டுக்கோ …  
:காலே வலிக்குது  
:கடகடன்னு சுத்திவா.  

## பார்க்க
- தமிழர் விளையாட்டுகள் (அண்மைய காலம்)

## கருவிநூல்
- அரவிந்தன், மு. வை., தமிழக நாட்டுப்பாடல்கள், பாரி நிலையம், சென்னை வெளியீடு, 1977
# நாசுகா கோடுகள்



**நாசுகா கோடுகள்** *(Nazca Lines)* என்பவை தென்னமெரிக்காவில் இருக்கும் பெரு நாட்டில் உள்ள நாசுகா பாலைவனப் பகுதியில் அமைந்துள்ளன. மனிதர்கள் வாழாத இடமான மிகப்பெரிய நிலப்பரப்பில், பெருவெளிகளில் நேராக, நேர்த்தியாக வரையப்பட்டிருக்கும் சித்திரங்களும், கோடுகளும் ஆகும். சுமார் 500 சதுர கிலோ மீட்டர் பரப்பளவில் இந்தச் சித்திரங்களும் கோடுகளும் அமைந்திருக்கின்றன. இவை ஆறாம் நூற்றாண்டில் அப்பகுதியில் வசித்த நாசுகா நாகரிகத்தவரின் செயல் என்று நம்பப்படுகிறது.  

## அமைவிடம்
பெரு நாட்டின் மேற்குப் பகுதியில் ஈரப்பதம் அதிகம் இல்லாத உயரமான மேட்டுநிலப்பகுதில் உள்ள ஒரு உலர் சமவேளியில் நாசுக்கா நகரத்திற்கும் பாம்பா-டி-குமானா (Pampas de Jumana) என்னும் இடத்தில் அமைந்த பாற்பா ( Palpa) நகரத்திற்கு இடையே ஏறத்தாழ 50 கி.மீ நீளப்பரப்பில் அமைந்துள்ளது. இப்பகுதி பெரு நாட்டின் தலைநகரான இலீமாவில் இருந்து ஏற்றத்தாழ 400 க்.மீ தொலைவில் உள்ளது. மணற்தரையில் வரையப்பட்டுள்ள கோட்டோவியங்கள் ஏறத்தாழ 10 கி.மீ உக்கு 4 கி.மீ நீள அகலப் பரப்பில் அமைந்துள்ளன. நிலவிடக் கூறுகள் 14°43′S 75°08′W. சான் மிகுயேல் டி பாசுக்கானா ( San Miguel de la Pascana) என்னும் ஊருக்கு தெற்கே அமைந்துள்ளது.  

## சர்ச்சைகள்
இந்தச் சித்திரங்களின் முழுமை எவருக்குமே தெரியாது. இவற்றைப் பார்க்க வேண்டும் என்றால் வானத்தில் உயரப் பறந்தால் மட்டுமே முடியும். 1500 ஆண்டுகளுக்கு முன்பு இது சாத்தியம் இல்லை. இருந்தும் இந்தக் கோடுகள் எல்லாமே விமானத்தில் இருந்து எடுத்தாலும் தெளிவாகத் தெரியும் அளவிற்கு கீறப்பட்டிருக்கின்றன. எரிக் வான் டேனிகன் இவற்றை வேற்று கிரக வாசிகளின் விமானத்தளம் என்று கூறியது அறிவியலாளர்களால் ஏற்கப்படவில்லை.  

## சித்திரங்கள்
இங்கு கோடுகள் தவிர்த்து பலவிதமான வடிவங்களும், சித்திரங்களும் வரையப்பட்டிருக்கின்றன. இவை அனைத்தும் தொடங்கிய புள்ளியிலேயே முடியும். இந்தச் சித்திரங்களை மூன்று விதமான வகைகளில் நாம் பிரிக்கலாம்.  
- நேர் கோடுகள்
- கேத்திர கணித *(Geometry)* முறையிலான வடிவங்கள்
- விலங்குகள், பறவைகள் போன்ற உருவங்கள்.

இந்த நாசுகா உருவங்களில் குரங்கு, நாய், சிலந்தி, பல்லி, திமிங்கலம், மீன், வானம்பாடி பறவை என்று தெரிந்த பல உருவங்கள் இருந்தாலும், தெரியாத உருவங்களும் பல இருக்கின்றன. இவற்றில் ஐம்பதுக்கும் மேலாக உள்ள உருவங்கள் மிகப் பிரமாண்டமானவை. மிகப் பெரிய உருவங்கள் கால் கிலோ மீட்டர் நீளத்துக்கும் நேர்கோடுகள் பல கிலோ மீட்டர் நீளத்துக்கும் வரையப்பட்டுள்ளன.  

## நிழற்படங்கள்
# இந்தியத் துணைக்கண்டத்தின் அரசுகள்


**தனிப்பட்ட முறையில் தனித்து நின்ற அரசுகள் (இந்தியா)** காலனி ஆதிக்கத்திற்கு முன் கி.பி.350 முதல் – 1949 வரையான காலகட்டத்தில் இந்தியாவில் பல பிராந்திய வம்சாவளி அரசுகள் ஆட்சியிலிருந்தன அவை.  

| அரசு | பிராந்தியம் | காலம் |
| --- | --- | --- |
| காமரூப பேரரசு | அசாம் | 350 - 1140 |
| பாலப் பேரரசு | வட இந்தியா | 750–1174 |
| இராஷ்டிரகூடப் பேரரசு | தக்கான பீடபூமி | 753–982 |
| யாதவப் பேரரசு | தக்கான பீடபூமி | 850–1334 |
| கொச்சி இராச்சியம் | வட கேரளம் | 1102–1949 |
| திருவிதாங்கூர் | தென் கேரளம் | 1102–1949 |
| அகோம் பேரரசு | அசாம் | 1228–1826 |
| ரெட்டிப் பேரரசு | ஆந்திரம் | 1325–1448 |
| கார்வால் | உத்தர்கண்ட் | 1358–1803 |
| மைசூர் அரசு | கர்நாடகா | 1399–1947 |
| கஜபதி பேரரசு | ஒரிசா | 1434 - 1541 |
| கேலடி அரசு | கர்நாடகா | 1499–1763 |
| புதுக்கோட்டை சமஸ்தானம் | தமிழ்நாடு | 1680–1948 |
| மதுரை நாயக்கர்கள் | தமிழ்நாடு | 1529–1616 |
| தஞ்சை நாயக்கர்கள் | தமிழ்நாடு | 1572–1855 |
| செஞ்சி நாயக்கர்கள் | தமிழ்நாடு | 1509–1649 |
| இராமநாதபுரம் சீமை | தமிழ்நாடு | 1600–1750 |
| மராட்டியப் பேரரசு | மகாராஷ்டிரம் | 1674–1818 |
| தஞ்சாவூர் மராத்திய அரசு | தமிழ்நாடு | 1674 – 1855 |
| துராணிப் பேரரசு | பஞ்சாப் | 1747–1823 |
| சீக்கியப் பேரரசு | பஞ்சாப் | 1799–1849 |
| பட்டியாலா இராச்சியம் | பஞ்சாப் | 1763–1948 |
| பரீத்கோட் இராச்சியம் | பஞ்சாப் | 1803 – 1947 |
| பரோடா அரசு | குஜராத் | 1721 – 1949 |
| பவநகர் அரசு | குஜராத் | 1723 – 1948 |
| கட்ச் இராச்சியம் | குஜராத் | 1147–1948 |
| போபால் இராச்சியம் | மத்தியப் பிரதேசம் | 1707 – 1949 |
| இந்தூர் அரசு | மத்தியப் பிரதேசம் | 1818 – 1948 |
| குவாலியர் அரசு | மத்தியப் பிரதேசம் | 1761 – 1948 |
| ஐதராபாத் நிசாம் | தெலங்கானா | 1720 – 1948 |
| உதய்பூர் இராச்சியம் | இராஜஸ்தான் | 730 – 1949 |
| ஜம்மு காஷ்மீர் இராச்சியம் | ஜம்மு காஷ்மீர் | 1846 – 1952 |

## இதனையும் காண்க
- இந்திய மன்னராட்சி அரசுகளின் பட்டியல்
# சி. கதிரவேலுப்பிள்ளை


**சிவசுப்பிரமணியம் கதிரவேலுப்பிள்ளை** (*Sivasubramaniam Kathiravelupillai*, 24 அக்டோபர் 1924 - 31 மார்ச் 1981) இலங்கையின் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார்.  

## வாழ்க்கைச் சுருக்கம்
1924 அக்டோபர் 24 இல் பிறந்த கதிரவேலுப்பிள்ளை இலங்கைப் பல்கலைக்கழகத்தில் மெய்யியலில் பட்டம் பெற்றவர். பின்னர் இலங்கை சட்டக் கல்லூரியில் சட்டம் பயின்று வழக்கறிஞர் ஆனார்.  

## அரசியலில்
இலங்கை தமிழரசுக் கட்சியில் இணைந்த கதிரவேலுப்பிள்ளை மார்ச் 1960, மற்றும் சூலை 1960 தேர்தல்களில் யாழ்ப்பாணம் தேர்தல் தொகுதியில் போட்டியிட்டுத் தோல்வியடைந்தார். பின்னர் 1965 ஆம் ஆண்டில் நடந்த தேர்தலில் கோப்பாய் தொகுதியில் போட்டியிட்டு வெற்றி பெற்றார். தொடர்ந்து அதே தொகுதியில் 1970 தேர்தலில் வெற்றி பெற்றார். 1977 தேர்தலில் தமிழர் விடுதலைக் கூட்டணி சார்பில் கோப்பாய் தொகுதியில் போட்டியிட்டு வெற்றி பெற்று 1981 இல் இறக்கும் வரையில் நாடாளுமன்ற உறுப்பினராக இருந்தார்.  

## எழுதி வெளியிட்ட நூல்கள்
- *Glimpses of Western philosophy*
- *Omarkhayam songs* (மொழிபெயர்ப்பு)
- *coexistence, and not confrontation*
- *மேல்நாட்டுத் தரிசன வரலாற்றின் சுருக்கம்*
# அதிட்டானம்

தமிழ்நாட்டுக் கோயில் விமானங்களில் இடம் பெறும் அடித்தளம் அதிட்டானம் எனப்படுகிறது. அதிட்டானம் 18 வகைப்படும். அவையாவன:  
1. பாத பந்த அதிட்டானம்
1. உரக பந்த அதிட்டானம்
1. பிரதி பந்த அதிட்டானம்
1. குமுத பந்த அதிட்டானம்
1. பத்ம சேகர அதிட்டானம்
1. புஷ்ப புஷ்பகல அதிட்டானம்
1. ஸ்ரீ பந்த அதிட்டானம்
1. மச்ச பந்த அதிட்டானம்
1. ஸ்ரெனி பந்த அதிட்டானம்
1. பத்ம பந்த அதிட்டானம்
1. கும்ப பந்த அதிட்டானம்
1. வப்ர பந்த அதிட்டானம்
1. வஜ்ர பந்த அதிட்டானம்
1. ஸ்ரீ போக அதிட்டானம்
1. ரத்ன பந்த அதிட்டானம்
1. பட்ட பந்த அதிட்டானம்
1. காக்ஸ பந்த அதிட்டானம்
1. கம்ப பந்த அதிட்டானம்

- டாக்டர் அம்பை மணிவண்ணன் எழுதிய “கோயில் ஆய்வும் நெறிமுறைகளும்” நூல் பக்கம்-91.
# கபாடபுரம்

**கபாடபுரம்** என்பது பாண்டியர்களின் இடைச்சங்ககால தலைநகரம் என்று கருதப்படும் நகரமாகும்.  

## அகப்பொருள்
<big>*மூலக்கட்டுரை* - சங்கம்-முச்சங்கம்</big>  

இறையனார் அகப்பொருளில் பின்வரும் குறிப்புகள் படி கபாடபுரத்தில் சங்கம் அரங்கேறியதாக கூறப்படுகிறது.  
| குறிப்பு | இடைச்சங்கம் |
| --- | --- |
| சங்கம் இருந்த இடம் | கபாடபுரம் |
| சங்கம் நிலவிய ஆண்டுகள் | 3700 (37 பெருக்கல் 100) |
| சங்கத்தில் இருந்த புலவர்கள் | அகத்தியனார், தொல்காப்பியனார், இருந்தையூர்க் கருங்கோழி மோசி, வெள்ளூர்க் காப்பியன், சிறுபாண்டரங்கன், திரையன் மாறன், துவரைக் கோமான், கீரந்தை இத் தொடக்கத்தார் |
| புலவர்களின் எண்ணிக்கை | 3700 |
| பாடிய புலவர்களின் எண்ணிக்கை | 59 |
| பாடப்பட்ட நூல்கள் | கலி, குருகு, வெண்டாளி, வியாழமாரை அகவல் இத்தொடக்கத்தன |
| சங்கம் பேணிய அரசர்கள் | வெண்டேர்ச் செழியன் முதல் முடத்திரு மாறன் வரை |
| சங்கம் பேணிய அரசர்களின் எண்ணிக்கை | 59 |
| கவியரங்கு ஏறிய புலவர் எண்ணிக்கை | 5 |
| அவர்கள் பயன்படுத்திய இலக்கண நூல் | அகத்தியம், தொல்காப்பியம், மாபுராணம், இசைநுணுக்கம், பூதபுராணம் |

## இராமாயணத்தில் கபாடபுரம்
சீதையை நோக்கி தென்திசையை தேடிச்சேல்லும் வானரப்படைப்பிரிவிடம் சுக்கிரீவன் பின்வருமாறு கூறுகிறான்.
# நாபி ஹன்ட்

**நாபி ஹன்ட் ** (*Nobby Hunt *, பிறப்பு: செப்டம்பர் 24 1903 , இறப்பு: அக்டோபர் 13 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1926 - 1928ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
நாபி ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ஆத்தர் ஜக்கியூஸ்

**ஆத்தர் ஜக்கியூஸ் ** (*Arthur Jaques *, பிறப்பு: மார்ச்சு 7 1888, இறப்பு: செப்டம்பர் 27 1915) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளில் கலந்து கொண்டுள்ளார். 1913-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஆத்தர் ஜக்கியூஸ் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# சாமுவேல் ஹன்ட்

**சாமுவேல் ஹன்ட் ** (*Samuel Hunt*, பிறப்பு: சனவரி 9 1909, இறப்பு: ஆகத்து 2 1963), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
சாமுவேல் ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# சைமன் ஹன்ட்

**சைமன் ஹன்ட் ** (*Simon Hunt*, பிறப்பு: மே 26 1962 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1986 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
சைமன் ஹன்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டேவிட் ஜேன்ஸ்

**டேவிட் ஜேன்ஸ் ** (*David Janes *, பிறப்பு: சனவரி 15 1944, இறப்பு: செப்டம்பர் 15 1987), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1965-1972 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டேவிட் ஜேன்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# தொஸ் ஹன்ட்

**தொஸ் ஹன்ட் ** (*Thos Hunt *, பிறப்பு: சனவரி 19 1982 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும், மூன்று இருபதுக்கு -20 போட்டிகளிலும் கலந்து கொண்டுள்ளார். 2002-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
தொஸ் ஹன்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# இந்தியா-ஜப்பான் உறவுகள்



இந்தியாவும் சப்பானும் காலம்காலமாக நல்லுறவுகளைப் பேணிவந்திருக்கின்றன. நூற்றாண்டுகளாக இந்தியாவும் சப்பானும் கலாச்சார பரிமாற்றங்களை பகிர்ந்துள்ளன. குறிப்பாக சப்பானின் முக்கிய சமயமான புத்த மதம் இந்தியாவில் பிறந்த புத்தரால் உருவாக்கபட்டதாலும் அதிக பிணைப்புகளை கொண்டுள்ளதற்கு ஒரு காரணமாக உள்ளது. இரண்டாம் உலகப்போரின் போது சப்பானின் இராணுவமும் சுபாசு சந்திர போசின் தலைமையில் துவங்கப்பட்ட இந்திய இராணுவத்துடன் கூட்டமைத்து பிரித்தானியப் படையை எதிர்த்தது. இந்தியாவின் கட்டமைப்புப் பணிகளுக்கு அதிகம் நிதியுதவி செய்யும் நாடுகளில் சப்பானும் முன்னிலையில் உள்ளது. தில்லி மும்பை இடையிலான தொழில்துறைக் கட்டமைப்புக்கு உதவியது.  

சப்பானிய நிறுவனங்களான சோனி, டொயோட்டா, ஓண்டா போன்றவை இந்தியாவில் உற்பத்தி மையங்களை அமைத்துள்ளன. சப்பான் நிறுவனங்களுக்கு இந்தியா முக்கிய வியாபார சந்தையாக விளங்குகிறது. சப்பானின் கார் தயாரிப்பு நிறுவனமான சுசூக்கி இந்தியாவில் கூட்டு நிறுவனமாக மாருதி சுசூக்கி என்கிற பெயருடன் கார் தயாரிப்பு தொழிற்சாலையை நிறுவியுள்ளது.  

## வர்த்தக உறவுகள்
இந்தியாவும் ஜப்பானும் 2011-ல் ஒருங்கிணைந்த சுதந்திர வர்த்தக உடன்பாடு செய்துகொண்டன . ஆனால் அதன் பிறகும் இரு நாடுகளுக்கும் இடையிலான வர்த்தகம் அதிகரிக்கவில்லை.உதாரணமாக , 2012-13-ல் ஜப்பான் இந்தியா இடையிலான இருதரப்பு வர்த்தக மதிப்பு சுமார் ரூ. 1,11,660 பில்லியனாக இருந்தது. ஆனால், இது இந்தியாவின் மொத்த வர்த்தக மதிப்போடு ஒப்பிட்டால் 2.2% முதல் 2.5%தான். அதுவும் ஜப்பானின் மொத்த வர்த்தக மதிப்போடு ஒப்பிட்டால் வெறும் 1%தான். அவர் வருகையின்போது எடுக்கப்பட்ட முடிவுகளில், ‘ஜப்பானில் புதிதாக நிறுவப்பட்டுள்ள தேசியப் பாதுகாப்பு ஆணையத்துடன் இந்திய தேசியப் பாதுகாப்பு ஆலோசகர் அடிக்கடி ஆலோசனை கலப்பது’ என்ற முடிவும் அடங்கும் . இந்தியக் கடற்படையும் ஜப்பானியக் கடற்படையும் 2013-ல் சென்னை அருகில் கடலில் கூட்டாகப் போர்ப் பயிற்சியில் ஈடுபட்டன. இம்மாதிரியான கூட்டுப் போர் ஒத்திகைகளை இனி தொடர்ந்து அடிக்கடி மேற்கொள்ளும் முடிவும் எடுக்கப்பட்டது.
# தோமஸ் ஜேமிசன்

**தோமஸ் ஜேமிசன் ** (*Thomas Jameson *, பிறப்பு: ஏப்ரல் 6 1908, இறப்பு: சனவரி 18 1987), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1929-1931 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
தோமஸ் ஜேமிசன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டேவிட் ஹன்டர்


**டேவிட் ஹன்டர் ** (*David Hunter*, பிறப்பு: பிப்ரவரி 23 1860, இறப்பு: சனவரி 11 1927), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 552 முதல்தர துடுப்பாட்டப் போட்டிகளில் கலந்து கொண்டுள்ளார். 1888-1909 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டேவிட் ஹன்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ஜெஃப் ஹன்டர்

**ஜெஃப் ஹன்டர் ** (*Geoff Hunter *, பிறப்பு: செப்டம்பர் 11 1937 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1971 ம் ஆண்டில், முதல்தர துடுப்பாட்டப் போட்டியில் பங்குகொண்டார்.  
## வெளி இணைப்பு
ஜெஃப் ஹன்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# இயன் ஹன்டர்

**இயன் ஹன்டர் ** (*Ian Hunter *, பிறப்பு: செப்டம்பர் 11 1979 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 2000-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
இயன் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# டெட் ஜேம்ஸ்

**டெட் ஜேம்ஸ் ** (*Ted James *, பிறப்பு: ஆகத்து 7 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 299 முதல்தர துடுப்பாட்டப் போட்டிகளில் கலந்து கொண்டுள்ளார். 1948-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
டெட் ஜேம்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# ராஸ் ஹன்டர்

**ராஸ் ஹன்டர் ** (*Ross Hunter*, பிறப்பு: சனவரி 21 1981 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.  
## வெளி இணைப்பு
ராஸ் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# பீட்டர் ஜேம்ஸ்

**பீட்டர் ஜேம்ஸ் ** (*Peter James *, பிறப்பு: அக்டோபர் 4 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
பீட்டர் ஜேம்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# நிக் ஜேம்ஸ்

**நிக் ஜேம்ஸ் ** (*Nick James *, பிறப்பு: செப்டம்பர் 17 1986 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், 16 ஏ-தர துடுப்பாட்டப் போட்டிகளிலும், ஆறு இருபதுக்கு -20 போட்டிகளிலும் கலந்து கொண்டுள்ளார். 2008-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.  
## வெளி இணைப்பு
நிக் ஜேம்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
# வில்லியம் டி. ஜி. மோர்ட்டோன்



**வில்லியம் தாமஸ் கிரீன் மார்ட்டன்** (*William Thomas Green Morton*, ஆகஸ்ட் 9, 1819–ஜூலை 15, 1868) அமெரிக்கப் பல் மருத்துவர்; அறுவை சிகிச்சை வல்லுநர். மனிதனின் உணர்ச்சி நிலையில் ஆழ்ந்த மாற்றத்தை ஏற்படுத்தக்கூடிய கண்டுபிடிப்பான நோவை உணராவண்ணம் உணர்ச்சி மயக்கமூட்டும் முறையை (Anaesthesia) பயன் படுத்துவதைப் புகுத்துவதற்கு மூல காரணமாக விளங்கியவர். நோயாளி விழித்திருக்கும்போதே, அறுவை சிகிச்சை மருத்துவர் அவரது எலும்புகளில் அரத்தைப் பாய்ச்சி அறுப்பது என்ற கொடிய வேதனை மிக்க முறைக்கு முற்றுப் புள்ளி வைக்க உதவியவர். ஈதரை மயக்க மருந்தாகப் பயன்படுத்தி அறுவை சிகிச்சையில் நோய் உணராவண்ணம் செய்தவர்.  

## இளமை
அமெரிக்காவில் மாசாசூசெட்ஸ் மாநிலத்தில் சார்ல்ட்டன் நகரில் 1819 ஆம் ஆண்டில் மோர்ட்டோன் பிறந்தார்.. இளமைப் பருவத்தில் பால்டிமோர் பல் மருத்துவக் கல்லூரியில் படித்துப் பட்டம் பெற்றார். 1842 -ல் இவர் ஹோரெல் வேல்ஸ் என்ற பல் மருத்துவருடன் கூட்டு சேர்ந்து பல் மருத்துவத் தொழில் நடத்தினார். வேல்ஸ் உம் உணர்ச்சி மயக்க முறையில் ஆர்வம் கொண்டிருந்தார். ஆனால் 1843 -ல் இந்த கூட்டுத் தொழில் முடிவுற்றது.  

## பணிகள்
மோர்ட்டோன் தமது மருத்துவத் தொழிலில் செயற்கைப் பற்களைப் பொருத்துவதில் தனித் திறமை பெற்றவராக விளங்கினார். செயற்கைப் பற்களைப் பொருத்துவதற்கு முதலில் பழைய பல்லின் வேரை அப்புறப்படுத்த வேண்டியிருந்தது. பல்லின் வேர்களைப் பிடுங்குவது மிகவும் வேதனையைத் தந்தது. இதற்கு எதேனும் ஒருவகை மயக்க மருந்தைக் கண்டுபிடிப்பது இன்றியமையாததாயிற்று.  

1844 -ல் இவரின் பழைய கூட்டாளியான வேல்ஸ் ' சிரிப்பூட்டும் வாயு' எனப்பட்ட நைட்ரஸ் ஆக்சைடை வலி நீக்கும் மயக்க மருந்தாகப் பயன்படுத்தி பரிசோதனைகள் நடத்தலானார். கனக்டிக்கட் மாநிலத்தில் ஹார்ட்ஃபோர்டில் மருத்துவத் தொழிலாற்றும் போது நைட்ரஸ் ஆக்சைடைப் பல் நோய் சிகிச்சையில் வேல்ஸ் பயன் படுத்தினார். ஆனால், பாஸ்டனில் இந்த முறையைப் பொதுமக்களுக்குச் செயல் விளக்கம் செய்து காட்ட இவர் முயன்றபோது தோல்வியுற்றார்.  

மோர்ட்டோன் தமது நோக்கங்களுக்கு நைட்ரஸ் ஆக்ஸைடு போதிய அளவுக்குப் பயனுடையதாக இராது என்பதை உணர்ந்தார். அதை விட ஆற்றல் வாய்ந்த ஒரு மருந்தைக் கண்டுபிடிப்பதில் தீவிரமாக ஈடுபட்டார். சார்லஸ் டி. ஜேக்சன் என்பவர் ஒரு மருத்துவ வல்லுநராகவும், விஞ்ஞானியாகவும் விளங்கியவர், அவர் மோர்ட்டோனிடம் ஈதரை(Ether) மயக்க மருந்தாகப் பயன்படுத்திப் பார்க்கும்படி ஆலோசனை கூறினார். ஈதருக்கு உணர்ச்சி மயக்கமூட்டுகிற பண்பு உண்டு என்பதை 300 ஆண்டுகளுக்கு முன்னரே பாராசெல்சஸ் (Paracelsus) என்ற புகழ் பெற்ற சுவிஸ் மருத்துவர் கண்டுபிடித்திருந்தார். 19 ஆம் நூற்றாண்டின் முற்பகுதியிலும் இது பற்றிய ஓரிரு அறிக்கைகள் வெளியாகி இருந்தன. ஆனால் ஈதர் பற்றி எழுதிய ஜாக்சனோ வேறு எவருமோ இந்த வேதிப் பொருளை அறுவை சிகிச்சைக்குப் பயன்படுத்தியதில்லை.  

- மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008
# ஊதுமுத்து



**ஊதுமுத்து** என்று கூறப்படும் தமிழக நாட்டுப்புறச் சிறுவர் சிறுமியர் விளையாட்டு 1950-க்குப் பின்னர் விளையாடப்படாமல் மறைந்து வருகிறது. நுரையீரலுக்குச் பயிற்சி தரும் சிறந்த விளையாட்டு இது.  

இது ஒரு மூச்சுப் பயிற்சி யோகாசன விளையாட்டு. புளியங்கொட்டைகளை முத்து என்பர். முத்துக்களைக் குவியலாக அடுக்குவர். வாய் அடுக்கில் படாமல் ஊதுவர். விலகும் முத்துக்களைத் தனதாக்கிக் கொள்வர். அதிக முத்துக்களை ஈட்டியவர் வெற்றி பெற்றவர்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநால்
- பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனமெ வெளியீடு, 1980
# உயிர் எழுப்பு


**உயிர் எழுப்பு** என்னும் விளையாட்டு தமிழக நாட்டுப்புறச் சிறுவர் சிறுமியரின் விளையாட்டு 1950-க்குப் பின்னர் விளையாடப்படாமல் மறைந்துவருகிறது. இது ஒரு தந்திர விளையாட்டு  

இது ஓடித் தொடும் விளையாட்டு. உட்கார்ந்திருந்தால் தொடக்கூடாது, நின்றால் தொடலாம் என விதி உண்டாக்கிக்கொண்டு இது விளையாடப்படும்.  

ஓடுபவர் நிற்பர்; தொடுபவர் தொட அருகில் வந்ததும் உட்கார்ந்துகொள்வர். தொடச் செல்பவர் வேறொருவரைத் தொடச் செல்வது போலப் பாசாங்கு செய்து நிற்பவரைத் தொட்டுவிடுவர்  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- பாலசுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் வெளியீடு, 1980
# எலியும் பூனையும்


**எலியும் பூனையும்** விளையாட்டு தொடக்கப் பள்ளிகளில் சிறுவர் சிறுமியர்களுக்கு உற்சாகம் தரும் ஒன்று.  

## விவரம்
ஆடுபவரில் ஒருவர் எலி, மற்றொருவர் பூனை. பலர் கை கோத்துக்கொண்டு நிற்கும் வட்டத்துக்குள் நுழைந்து பூனை எலியைப் பிடிக்கவேண்டும். பூனையும், வட்டத்தாரும் பாட்டுப் பாடி விளையாடுவர்.  
<poem>  
சுண்டெலியைப் பார்த்தீர்களா,  
ஆமாம்,  
எங்கே,  
வீட்டுக்குள்ளே,  
வரலாமா,  
வரக்கூடாது.  
</poem>  
வரலாம் என்றால்தான் உள்ளே நுழையலாம். அப்போதும் நுழைய விடாமல் தடுப்பர். வன்மையாகவோ, தந்திரமாகவோ நுழைந்தே பிடிக்க வேண்டும்.  

;புலியும் ஆடும்  
: எலியும் பூனையும் விளையாட்டை புலியும் ஆடும் என்றும் வழங்குவர். புலி ஆட்டைப் பிடிக்கும். ஆள்வட்டம் ஆடு தப்பிச்செல்ல உதவும். புலியைத் தடுக்கும்.  

## அடிக்குறிப்பு

## மேலும் பார்க்க
:தமிழர் விளையாட்டுகள் (அண்மைய காலம்)  
## கருவிநூல்
:சுப்பிரமணியம், இரா, தமிழர் நாட்டு விளையாட்டுகள், உலகத் தமிழாராய்ச்சி நிறுவனம் வெளியீடு. 1980
# ஊஞ்சல் (விளையாட்டு)


**ஊஞ்சல்** அல்லது **ஊசல்** (*swing*) என்பது ஓர் உல்லாசப் பொழுதுபோக்கு விளையாட்டு ஆகும். இது சங்க காலம் தொட்டே ஆடப்படும் விளையாட்டுகளில் ஒன்று. கொங்குநாட்டார் இதனைத் தூளி என்றும் தூரி என்றும் வழங்குகின்றனர். சிறுவர்கள் விழுதுகளைப் பிடித்துக்கொண்டு ஊஞ்சலாடுவர். மரக்கிளைகளில் கட்டப்பட்ட ஊஞ்சலில் அமர்ந்து சிறுவரும் சிறுமியரும் ஊஞ்சலாடுவர். தாமே காலால் உந்தி ஆட்டிவிட்டுக் கொண்டும், பிறர் ஆட்டிவிட்டும் ஆடுவர்.  

## மேலும் பார்க்க
- ஊசல் (சங்க காலம்)
- தமிழர் விளையாட்டுகள் (அண்மைய காலம்)
- சங்ககால விளையாட்டுகள்

## கருவிநூல்
1. டாக்டர் அ பிச்சை, தமிழர் பண்பாட்டில் விளையாட்டுகள், கபிலன் பதிப்பகம் சென்னை வெளியீடு, 1983
1. டாக்டர் டி என் பெருமாள், தமிழக நாட்டுப்புறக் கலைகள், உலகத் தமிழாராய்ச்சி நிறுவனம் சென்னை வெளியீடு, 1980
# உப்பு விற்றல்

**உப்பு விற்றல்** ஓர் அறிவுத்திறன் விளையாட்டு ஆகும்.  

கையில் மண்ணை அள்ளிக்கொண்டு ஒருவர் “உப்போ உப்பு” என்பார். மற்றொருவர் “எந்த ஊரு உப்பு” எனக் கேட்பார். உப்பு (மண்) வைத்திருப்பவர் “மரக்காணத்து உப்பு” என்று உப்பு விளையும் ஊரின் பெயரைச் சொல்வார். அடுத்தடுத்து "எந்த ஊரு உப்பு" என்னும்போது உப்பு விளையும் வேறு ஊர்ப் பெயர்களையும் சொல்வார்.  

## இலங்கை மரபு
இலங்கையிலும் இது சிறுவர்களாலேயே ஆடப்படுகிறது. இங்கு ஒருவரை ஒருவர் தோளில் சுமப்பார். சுமக்கப்படுபவரின் கைகள் சுமப்பவரின் கழுத்தையும் கால்கள் இடுப்புப் பகுதியைச் சுற்றியும் பிடித்திருக்கும். சுமப்பவர் பின்வருமாறு பாட்டாக உப்புக் கூறி விற்பதும் வாங்குபவர் விளக்கம் கேட்பதுமாக அது இருக்கும்.  

"உப்பிருக்கு உப்பு  

என்ன உப்பு  

சீனி உப்பு  

போட்டுட்டுப் போங்க  

எத்தனை றாத்தல்  

அஞ்சு றாத்தல்"  

இதற்கு உப்பு விற்பவர் ஐந்து முறை துள்ளுவார்.  

இடையில் நாய் துரத்துவதாகவும் உப்பு விற்பவர் ஓடுவதாகவும் காட்டி இருக்கும். இங்து பொதுவாக தூக்கப்படுவர் மிகச்சிறியவராக இருப்பார். துள்ளும் போதும் ஓடும் போதும் இவர் களிப்புறுவதே முதன்மைப்படுத்தப்படும்.  

## பார்க்க
- தமிழர் விளையாட்டுகள் (அண்மைய காலம்)

## கருவிநூல்
- டாக்டர் ஏ. என். பெருமாள், தமிழக நாட்டுப்புறக் கலைகள், உலகத் தமிழாராய்ச்சி நிறுவனம் சென்னை வெளியீடு, 1980
# உப்பு வைத்தல்


**உப்பு வைத்தல்** என்பது நிலா வெளிச்சத்தில் ஆடப்படும் விளையாட்டு.  

இரண்டு குழுவினர் வெவ்வேறு இடங்களுக்குச் சென்று உப்பு என்று மணல் குவியல்களை வைப்பர். வைத்து முடிந்ததும் கால்கால் என்று கூச்சலிடுவர். அடுத்த குழுவினரும் அவ்வாறே கூச்சலிடுவர். இரு குழுவும் உத்தி இடத்துக்கு மீளும். பின் இடம் மாறிச் சென்று அடுத்த குழுவினர் வைத்த குவிழல்களை அழிப்பர். மீண்டும் கால்கால் என்று கூச்சலிடுவர். பின் எல்லாரும் கூடிச் சென்று அழிக்கப்படாத உப்புக் குவியல்களை எண்ணுவர். எந்தக் குழுவினரின் குவியல்கள் அழிக்கப்படாமல் அதிகமாக இருக்கின்றனவோ, அந்தக் குழுவினர் வென்றவர்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் 627 716, 1982
# ஒற்றையா இரட்டையா

**ஒற்றையா இரட்டையா** (வழக்கு: **ஒத்தையா ரெட்டையா**, **ஒத்தையா ரட்டையா**) என்பது ஓர் ஊழ்த்திற விளையாட்டு ஆகும்.  

## விவரம்
இதனை இருவர் ஆடுவர். ஒவ்வொருவருக்கும் 100 புளியங்கொட்டைகள். அவற்றை முத்து என்பர்.  

ஒருவர் தன் கையில் தன்னிடமுள்ள புளியங்கொட்டைகளை அள்ளிக் கையில் மூடிக்கொண்டு கையில் உள்ளது ஒற்றையா, இரட்டையா என்று கேட்பார். எதிரில் உள்ளவர் சரியாகச் சொல்லிவிட்டால் அத்தனையும் சொன்னவருக்கு. தப்பாகச் சொன்னால் கையில் உள்ள அத்தனை எண்ணிக்கை உள்ள கொட்டைகளைச் சொன்னவர் காட்டியவருக்குத் தரவேண்டும்.  

வெறுங்கை காட்டுதலைப் பரட்டை என்பர். இதற்கு ‘பரட்டைக்குப் பத்து முத்து’ என்று பரிமாற்றம் நிகழும். யாராவது ஒருவர் ஒன்றுமில்லாதவர் ஆகும்வரை ஆட்டம் தொடரும்.
# அடிமுறை


**அடிமுறை** என்பது தமிழ்நாட்டுத் தற்காப்புக் கலை-விளையாட்டுகளில் ஒன்று. அடிமுறை விளையாட்டில் கையாலும் காலாலும் தாக்கி எதிராளியை வீழ்த்துவர்.  

## அடிமுறையில் அடவுகள்
அடிமுறை பயில்வோருக்கு 18 அடவுகள் சொல்லித் தரப்படும். அடவு என்பது முன்னும் பின்னும் கால்-தப்படி வைத்துக் கையை ஓட்டும் பாங்கு. இதில் எதிராளி வலிதாங்க மாட்டாமல் விழுவார்.  

## அடிமுறையில் பாணிகள்
அடிமுறைத் தற்காப்பு விளையாட்டில் ஒற்றைச்சுவடு, அங்கச்சுவடு என இருவேறு பாணிகள் உண்டு  

### அங்கச்சுவடு
:தேக்வொண்டோவில் உள்ள கால்உதை  
:கராத்தேயில் உள்ள கைக்குத்து  
:ஜுட்ஜூவில் உள்ள உள்பூட்டுகள்  
:ஜூடோவில் உள்ள தூக்கி எறிதல்  
:குங்பூவில் உள்ள கைவெட்டு  
:வர்மக்கலையில் உள்ள வர்ம-உறுப்பு தாக்கம்  
ஆகிய அனைத்துக் கூறுகளையும் உள்ளடக்கமாய்க் கொண்டிருப்பதுதான் அடிமுறை விளையாட்டின் அங்கச்சுவடு.  

### பாவலா
:முன்னால் ஓரடிப் பாவலா  
:பின்னால் ஓரடிப் பாவலா  
:என்று இப்படி ஈரடி, மூவடி, நாலடிப் பாவலாக்களும் உண்டு.  

:மற்றும் முன்னுடான், பின்னுடான், துள்ளுடான் என்னும் பாங்குகளும் இதில் உண்டு.
# மீள் விசை

இயற்பியலில் **மீள் விசை** (*restoring force*) என்பது ஒரு பொருள் தனது தொடக்க நிலைக்கு வர அதன் மீது செயற்படும் ஒரு விசை ஆகும். புறவிசை மூலம் நிலையான ஒரு பொருள் அடையப்படும் பெயர்வை அப்பொருளின் மீள் விசை சமநிலைக்கு கொண்டுவரும்.  

உதாரணமாக, மீள்மம், சுருள்வில் எனலாம்.  

தன்மீது செயல்படுத்தப்பட்ட உருக்குலைவிக்கும் விசைகள் நீக்கப்பட்டவுடன் தனது தொடக்க நிலையை மீண்டும் பெறும் பொருளின் தன்மை அப்பொருளின் மீட்சிப்பண்பு எனப்படுகிறது.
# அலோபி



**அலோபி** , பசிபிக் பெருங்கடல் நாடான நியுவேயின் தலைநகரமாகும். 2006 மக்கட்தொகைக் கணக்கெடுப்பின் படி இந்நகரின் மக்கட்தொகை 581 ஆகும். தேசியத் தலைநகரங்களுள் மிகக்குறைந்த மக்கட்தொகையுள்ள தலைநகரமாக இது விளங்குகின்றது. இது அலோபி வடக்கு மற்றும் அலோபி தெற்கு ஆகிய இரு கிராமங்களை உள்ளடக்கியது. அலோபி தெற்கில் அரச தலைமப்பீடம் அமைந்துள்ளது.
# மீட்சிப்பண்பு



**மீட்சிப்பண்பு** அல்லது **மீள்தன்மை** என்பது பொருளின் ஒரு வகை இயற்பியல் தன்மை ஆகும். தன்மீது செயல்படுத்தப்பட்ட உருக்குலைவிக்கும் விசைகள் (தகைவு) நீக்கப்பட்டவுடன் தனது தொடக்க நிலையை மீள் விசை மூலம் மீண்டும் பெறும் பொருளின் தன்மையே மீள் தன்மை எனப்படுகிறது.  

இப்பண்பைப் பெற்றிருக்கும் பொருட்கள் மீட்சித் தன்மையுள்ள பொருட்கள் (elastic bodies) ஆகும். உதாரணம் ரப்பர், பிளாஸ்டிக் எனலாம்.  
இப்பண்பு இல்லாத பொருட்கள் மீட்சித் தன்மையற்ற பொருட்கள் (inelastic bodies) ஆகும். உதாரணம் கண்ணாடி  

இயந்திரவியலில் சரியான தன்மை கொண்ட பொருட்கள் தயாரிக்க இப்பண்பு உதவுகிறது.
# குகை


உள்ள குகை]]  
**குகை** (*cave*) அல்லது அளை என்பது மலை அல்லது குன்றுகளின் அடிவாரங்களில் இயற்கையாக அமைந்த அறைப் பகுதியாகும். இவற்றில் சில மனிதன் வசிப்பிடமாகவும் பயன்படுகிறது. கடல் மற்றும் பிற நீர்நிலைகளின் அடியில் அமைந்த பகுதிகளும் குகை என்றே அழைக்கப்படுகின்றன. ஒரு பகுதி இருளில் ஆழ்ந்திருக்கும் இயற்கையான ஓட்டைகள் அனைத்தும் குகை எனப்படும்.  

## தமிழில் வேறு பெயர்கள்
குகையானது அளை என்றும் தமிழில் வளங்கப் பெறுகிறது.
# குடைவரை

**குடைவரை** (*rock-cut architecture*) மலைக்குன்றுகளின் அடிவாரப்பகுதியில் இயற்கையாக அமைந்த குகைகளை மேலும் சிற்றறையாக குகையாக்கம் செய்து கோயில், மண்டபம் மற்றும் மனிதன் வசிப்பிடமாக மாற்றம் செய்யப்பட்டு இருக்கும்.  

## வகைகள்
1. கோயில்
1. கலைக்கூடம்
1. பாசறை
1. கருவூலம்
1. மண்டபம்

## கோயில்கள்
தமிழ்நாட்டில் சிவகங்கை மாவட்டம் காரைக்குடி அருகில் பிள்ளையார்பட்டியில் உள்ள கற்பகவினாயகர் கோயில், திருச்செந்தூர் முருகன் ஆலயத்தில் உள்ள வள்ளி குகை போன்ற பல.  

## கலைக்கூடம்
மகாராட்டிரம் மாநிலம் அவுரங்காபாத் அஜந்தாகுகை , எல்லோரா தமிழ்நாட்டில் புதுக்கோட்டை மாவட்டம் சித்தன்னவாசல் , மற்றும் மாமல்லபுரம் புடைப்புச் சிற்பங்கள்  

## படத்தொகுப்பு

## மேலும் பார்க்க
- குகை
- குடைவரை கோயில்
# இளவட்டக்கல்



**இளவட்டக்கல்** ஒரு எடை-தூக்கும் விளையாட்டு. விழாக் காலங்களில் இந்தப் போட்டி-விளையாட்டு நடைபெறும். குறிப்பிட்ட கல்லைத் தலைக்குமேல் தூக்கிக் காட்டும் இளைஞனுக்குத் தம் பெண்ணை மணம் முடித்துத் தருவது தமிழரின் ஒரு சாராரிடையே காணப்படும் குலவழக்கம். இளவட்டம் தூக்கும் கல் இளவட்டக் கல்.  

## மேலும் பார்க்க
- தமிழர் விளையாட்டுகள் (அண்மைய காலம்)
- வீடியோ இணைப்புhttps://m.facebook.com/story.php?story_fbid=pfbid0NtCCejBPAh7hEDessozZ1VBgwfZrjUnyiq2sGGTTw6CMGWdRP8DfcqtgTyWNfGEql&id=100000891609102&mibextid=Nif5oz

## கருவிநூல்
- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# மார்கழி உற்சவம்

**மார்கழி உற்சவம்** என்பது ஆண்டுதோறும் மார்கழி மாதம் பிறந்துள்ளதையொட்டி அனைத்து இந்து கோயில்களிலும் நடைபெறும் விழாவாகும்.  

மார்கழி மாதம் முழுவதும் அதிகாலையில் கடுங்குளிரையும் பொருட்படுத்தாது நீராடி அவரவர் விருப்ப ஆலயங்களில் இறைவனைத் திருப்பாவை அல்லது திருவெம்பாவை பாடல்களால் துதித்து வழிபடுவர். மார்கழி உற்சவ காலத்தில் பெண்கள் பாவை நோன்பு மற்றும் திருவெம்பாவை நோன்பு கடைப்பிடிப்பர்.  

## திருப்பாவை உற்சவம்
வைணவ தலங்களில் பக்தர்கள் ஆண்டாள் பாசுரங்களை பாராயணம் செய்வர்.  
மார்கழி மாதத்தில் ஏகாதசி திதி அன்று வைகுண்ட ஏகாதசி என்கின்ற ஒரு உற்சவம் நடைபெறும்.  
மார்கழி நீராட்ட **பகல்பத்து**, **இராப்பத்து** உற்சவம், மார்கழி 27ம் நாள் மற்றும் **கூடாரைவல்லி** எனும் கோயில் ஊழியர்களுக்கு சன்மானம் வழங்கும் உற்சவம் நடைபெறும்.  

## திருவெம்பாவை உற்சவம்
சிவ தலங்களில் திருவெம்பாவை பாசுரங்களை பாராயணம் செய்வர். மார்கழி **திருவாதிரை** அன்று **ஆரூத்ரா தரிசனம்** எனும் படியளத்தல் விழா நடைபெறும்.  

## தமிழ்நாட்டில்
மார்கழி உற்சவத்தின் போது சென்னை நகரத்தில் உள்ள அரங்கங்களில் கருநாடக இசை மற்றும் நாட்டிய நிகழ்ச்சிகள் நடைபெறுகின்றன.  

## இதனையும் காண்க
- பாவை நோன்பு
- திருவெம்பாவை நோன்பு
# அந்தோரா லா வேலா



**அந்தோரா லா வேலா** , அந்தோராவின் தலைநகரமும் மிகப்பெரிய நகரமும் ஆகும். இது பிரான்சிற்கும் ஸ்பெயினிற்கும் இடையில் கிழக்கு பைரனீஸில் அமைந்துள்ளது. தலைநகரைச் சூழவுள்ள பரிஷ் பிரதேசமும் இதே பெயரையே கொண்டுள்ளது. இந்நகரின் பிரதான வருமான மூலமாக சுற்றுலாத்துறை விளங்குகின்றது. தளபாடம் மற்றும் பிராந்தி ஆகியவை முக்கிய உள்ளூர் உற்பத்திகளாகும்.
# சுருக்கு

இலகுவில் இறுக்கக் கூடியதாகவும் தளர்த்தக் கூடியதாகவும் கட்டப்படும் முடிச்சுகள் **சுருக்கு** எனப்படும். இவ்வியல்புகள் காரணமாகப் பல்வேறு தேவைகளுக்கு சுருக்கு முடிச்சுகள் பயன்படுத்தப்படுகின்றன.  

## சுருக்கு முடிச்சுகளின் பயன்கள்
- ஓடுகின்ற விலங்குகளை சுருக்குக் கயிற்றின் மூலம் வீசிப் பிடித்தல்.
- ஆபத்தான விலங்குகளைப் பொறிச் சுருக்கின் மூலம் அகப்படச் செய்தல்
- தற்கொலை முயற்சிகளில் பயன்படுதல்
# அழுத்த நீர் அணு உலை

வின் அணுக்கரு கட்டுப்பாட்டு ஆணையம் வெளியிட்டுள்ள அழுத்தநீர் அணு உலையின் கலன்களின் படிமம்.]]  
**அழுத்த நீர் அணு உலை**கள் (*Pressurized water reactor*, **PWR**s) மேற்கத்திய அணு மின் நிலையங்களில் பெரும்பான்மையானதும் வெப்பக்கடத்தியாக நீரைப் பயன்படுத்தும் மூன்று வகை மென்னீர் அணு உலைகளில் ஒன்றுமாகும்; மற்றவை கொதிநீர் அணு உலைகளும் (BWRs) மற்றும் உய்யமிகை நீர் அணு உலைகளும் (SCWRs) ஆகும். ஓர் அழுத்த நீர் அணு உலையில் முதன்மை வெப்பமாற்றி அல்லது குளிர்வியான (நீர்) மிகுந்த அழுத்தத்தில் அணுஉலையின் உள்ளகத்திற்கு பீய்ச்சப்பட்டு அங்கு அணுக்களின் பிளவினால் வெளிப்படும் ஆற்றலால் சூடாக்கப்படுகிறது. இவ்வாறு சூடாக்கப்பட்ட நீர் ஓர் நீராவி ஆக்கிக்கு செலுத்தப்பட்டு அங்கு வெப்ப ஆற்றல் மாற்றமடைந்து நீராவி உருவாகிறது. இந்த நீராவி சுழலி மின்னாக்கிகளில் செலுத்தப்பட்டு மின்சாரம் உண்டாக்கப்படுகிறது. கொதிநீர் அணு உலைகளைப் போலன்றி வெப்பமாற்றியாக நீர் பயன்படுத்தும்போது உயர் அழுத்தத்தில் இருப்பதால் அணுஉலையின் உள்ளகத்தில் நீர் கொதிப்பதில்லை. அனைத்து மென்னீர் அணுஉலைகளிலும் சாதாரண மென்னீர் குளிர்வியாகவும் நியூத்திரன் மட்டுப்படுத்தியாகவும் பயன்படுத்தப்படுகிறது.  

அழுத்த நீர் அணுஉலைகள் துவக்கத்தில் அணுக்கருத்திறன் நீர்மூழ்கிக் கப்பல்களை இயக்க வடிவமைக்கப்பட்டன; முதன்முதலாக ஷிப்பிங்போர்ட் அணுமின் நிலையத்தில் பயன்படுத்தப்பட்டது.  

ஐக்கிய அமெரிக்க நாட்டில் இயங்கும் அழுத்தநீர் அணுஉலைகள் இரண்டாம் தலைமுறை அணு உலைகள் எனக் கருதப்படுகின்றன. உருசியாவின் விவிஈஆர் அணுஉலைகளும் இவ்வாறானதே. பிரான்சு|பிரான்சின் மின்னுற்பத்தியில் பெரும் பங்கு வகிப்பது அழுத்த நீர் அணு உலைகளே.  

## வரலாறு
அமெரிக்கா 1954 முதல் 1974 வரை அழுத்தநீர் அணு உலைகளை இயக்கி வந்தது. திரீ மைல் தீவு அணு மின் நிலையம் துவக்கத்தில் TMI-1 மற்றும் TMI-2 என பெயரிடப்பட்ட இரு அழுத்த நீர் அணு உலைகளை இயக்கி வந்தது. TMI-2 அணு உலையில் 1979ஆம் ஆண்டில் ஏற்பட்ட விபத்தின் பின்னணியில் புதிய அணு உலைகளின் கட்டுமானம் ஐக்கிய அமெரிக்காவில் நிறுத்தப்பட்டது. .  
## வடிவமைப்பு
# விக் ஹேய்ஸ்


**விக்டர் "விக்" ஹேய்ஸ்** (*Vic Hayes*) (பிறப்பு சூலை 31, 1941 சுரபாயா, டச்சுக் கிழக்கிந்தியத் தீவுகள் (தற்போதைய நெதர்லாந்து) டெல்ஃப்ட் தொழில்நுட்பப் பல்கலைக்கழகத்தில் ஒரு மூத்த ஆய்வாளர். ஐஇஇஇ 802.11 எனும் கம்பியிலா குறும்பரப்பு வலையமைப்பிற்கான திட்டமுறைகளை வகுத்து அதனை நிறுவியதற்காக இவர் "ஒய்-ஃபையின் தந்தை" என்று அறியப்படுகிறார்.  

## மரியாதைகளும் விருதுகளும்
இவர் பின்வரும் விருதுகளைப் பெற்றுள்ளார்:  
- 1998: ஐஈஈஈ 802.11 செந்தரத்தைக் கண்டறிந்ததற்காக ஐஈஈஈ செந்தரக் கழகத்தின் (IEEE Standards Association) செந்தரப் பதக்கம்
- 2000: ஐஈஈஈ 802.11 கம்பியிலாக் குறும்பரப்பு செயல்பாட்டுக் குழுவின் தலைமைப் பொறுப்பில் 10 ஆண்டுகளாக இருந்ததற்காக ஐஈஈஈ தலைமை விருது (IEEE Leadership Award)
- 2001: ஐஈஈஈ கணினிக் கழகத்தின் ஹான்ஸ் கார்ல்சன் செந்தர விருது.
- 2002: ஒய்-ஃபை குழுமச் சீர்படுத்துக் குழுவில் சிறப்பான பணியாற்றியதற்காக ஒய்-ஃபை குழுமத்தின் தலைமையாளர் விருது.
- 2004: வோஸ்கோ நெட்வொர்க்கிங்கிடமிருந்து தொழில் மற்றும் கண்டுபிடிப்பிற்கான வோஸ்கோ விருது.
- 2007: ஐஈஈஈ சார்லஸ் புரோடியஸ் ஸ்டெயின்மெட்ஸ் விருது.
# உரிமரம்


**உரிமரம்** என்பது கண்ணன் உரியில் வெண்ணெய் திருடிய கதை நிகழ்ச்சியை நினைவுபடுத்தும் திருவிழா விளையாட்டு. கண்ணன் பிறந்த நாளில் (கிருஷ்ண ஜெயந்தி) நடைபெறும். ஆடவர் இந்த விளையாட்டில் கலந்துகொள்வர்.  

விளக்கெண்ணெய் தடவிய. வழுவழுப்பான மரத்தின் உச்சியில் வெண்ணெய் வைக்கப்பட்டிருக்கும். வழுக்கு மரத்தில் ஏறி வெண்ணெயை எடுத்துக்கொள்ளவேண்டும். ஏறுபவர் முகத்தில் தண்ணீர் அடிப்பர். இந்தத் தடையையும் மீறி ஏறவேண்டும்.  

## மேலும் பார்க்க
- தமிழர் விளையாட்டுகள் (அண்மைய காலம்)
- உரியடி

## கருவிநூல்
- இரா பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# உரியடி


**உரியடி** என்பது உரிமரம் போல் கண்ணன் கதை விளையாட்டு. இது காளையர் (இளைஞர்) விளையாட்டு. கண்ணன் பிறந்த நாளில் நடைபெறும் திருவிழா விளையாட்டு.  

கண்ணைக் கட்டிக்கொண்டு கையிலுள்ள கொம்பால் தொங்கும் உரியை அடிக்கவேண்டும். தொங்கும் உரி கயிற்றால் கட்டி ஏற்றி இறக்கப்படுவதால் அடிப்பது மேலும் சிக்கலைத் தரும். உரியில் மண் கலயங்களில் தயிர் கட்டப்பட்டிருக்கும்.  

உரிமர விளையாட்டில் தயிர்க் கலயத்தை வழுக்குமரத்தில் ஏறி எடுக்கவேண்டும். உரியடியில் தொங்கும் உரியை அடிக்கவேண்டும்.  

## மேலும் பார்க்க
- உரிமரம்
- தமிழர் விளையாட்டுகள் (அண்மைய காலம்)
# மார்கழி நோன்பு

**மார்கழி நோன்பு** இது ஆண்டுதோறும் மார்கழித் திங்களில் இந்துக் கன்னிப் பெண்கள் கடைபிடிக்கும் நோன்பு ஆகும். இந்நாள்களில் விடியற்காலை எழுந்து நீராடி தூய்மையான ஆடை அணிந்து அவரவர் விருப்பமான கோவிலிற்குச் சென்று இறை வழிபாடு செய்வர்.  

## பாவை நோன்பு
மார்கழித் திங்களில் கன்னிப் பெண்கள் பாவை நோன்பின் பொழுது விடியு முன்பே எழும் கன்னியர் பிற பெண்களையும் துயில் எழுப்பிக்கொண்டு நீராடி அருகில் உள்ள பெருமாள் கோவிலிற்குச் சென்று இறைவனைத் துதித்து வழிபடுவர். பாவை நோன்புக் காலத்தில் ஆண்டாள் இயற்றிய திருப்பாவை, நாச்சியார் திருமொழி மற்றும் ஆழ்வார்கள் பாசுரங்களைப் பாடி மகிழ்வர்.  

நோன்பு காலத்தில் கன்னிப் பெண்கள் திருப்பாவை பாசுரத்தில் இரண்டாம் பாடலில் கூறியபடி நெய் மற்றும் பால் உண்ணாமலும், கண்ணிற்கு மையிடுதல், தலையைச் சீவி முடித்து மலர்களைச் சூட்டிக்கொள்ளுதல் முதலிய அழகூட்டும் வேலைகளைச் செய்யாமலும், தகாதனவற்றைச் செய்யாதும், நற்செயல்களில் ஈடுபட்டு எந்நேரமும் இறை சிந்தையுடன் நோன்பைக் கடைபிடிப்பர்.  

## திருவெம்பாவை நோன்பு
திருவெம்பாவை நோன்பு என்பது மார்கழித் திங்கள் திருவாதிரை நாளிற்கு ஒன்பது நாள்களிற்கு முன் தொடங்கி இந்துக்களால் கடைப்பிடிக்கப்படும் நோன்பாகும். இந்நோன்பைக் கன்னிப் பெண்களே கூடுதலாகக் கடைப்பிடிப்பர். இக்காலத்தில் கன்னிப் பெண்கள் விடியற்காலையில் எழுந்து தம் தோழியரையும் அழைத்துக் கொண்டு நீர் நிலைகளிற்குச் சென்று நீராடி அருகில் உள்ள சிவன் கோவிலிற்குச் சென்று இறைவனைத் துதித்து வழிபடுவர். திருவெம்பாவை பாடல்களை கோவில்களில் பாடுவது வழக்கம். சிவகாமி உடன் இருக்கும் நடராசரைக் கண்டு அங்கு நடைபெறும் வழிபாட்டில் பங்குபற்றுவர். இந்நோன்புக் காலத்தில் ஒரு நேர உணவாக அவித்த உணவு மட்டுமே உண்பர்.  

## திருவாதிரை நோன்பு
திருவாதிரை நோன்பு என்பது திருவாதிரை நாளில் நோற்கும் ஒரு நோன்பாகும். இந்நோன்பு சிவனிற்கு மிகவும் உகந்தது. இதனை ஒட்டியே சிவபெருமானை ஆதிரையின் முதல்வன் என்றும் ஆருத்திரர் என்றும் கூறுவர்.  

மார்கழித் திங்கள் திருவாதிரையை இறுதி நாளாகக் கொண்டு, பத்துத் திங்கள் திருவெம்பாவை நோன்பு நோற்கப்படுகின்றது. சில சிவன் கோவில்களில் பகல் திருவிழாவும், ஒன்பதாம் நாள் தேர்த்திருவிழாவும் அன்று பின்னிரவு விடியற்காலை வேளையில் நடராசப் பெருமானிற்கு சிறப்பு அபிஷேக ஆராதனைகள் நடைபெற்றுப் பத்தாம் நாள் ஞாயிறு உதயத்தில் ஆருத்திரர் தரிசனம் நடைபெறும். நோன்பைக் கடைப்பிடிப்போர் திருவாதிரை நாள் உண்ணாநோன்பு இருந்து மறுநாள் பாரயணஞ் செய்வர்.
# அந்தக் கழுதை இந்தக் கழுதை


**அந்தக் கழுதை இந்தக் கழுதை** என்பது சிறுவர்கள் குழுவாக விளையாடும் ஒருவகையான விளையாட்டு ஆகும். இது, தாய்மார் அல்லது குழுத்தலைவர்-ஒருவர் குழுவில் இருக்கும் ஒரு குழந்தையின் கண்ணைப் பொத்தி ஆளைக் காட்டச் சொல்லும் விளையாட்டு ஆகும்.  

## பொத்துபவர் பாடும் உரைப்பாட்டு
:அந்தக் கழுதை, இந்தக் கழுதை  
:மல்லிகா (விளையாடுவோரில் ஒருவர் பெயராக இருக்கும்) கழுதை  
:எங்கே போயிற்று  

கண் பொத்தப்பட்டிருக்கும் குழந்தை மல்லிகா போன திசையைக் காட்டவேண்டும். காட்டிய திசை சரி ஆயின் மல்லிகா கண் பொத்தப்படும். தவறு ஆயின் மீண்டும் பொத்தப்பட்டவர் கண்ணே பொத்தப்படும். இவ்வாறு ஆட்டம் தொடரும்.  

## மேலும் பார்க்க
- தமிழர் விளையாட்டுகள் (அண்மைய காலம்)

- இரா பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# சுட்டி தொலைக்காட்சி


**சுட்டி தொலைக்காட்சி** என்பது சன் குழும நிறுவனத்தின் சிறுவர்களுக்கான 24 மணித்தியால பொழுதுபோக்கு அலைவரிசை சேவை ஆகும். இந்த அலைவரிசை ஏப்ரல் 29, 2007 ஆம் ஆண்டு முதல் தமிழ்நாடு மாநிலத்தில் சென்னை நகரைத் தலைமையிடமாகக் கொண்டு இயங்கி வருகின்றது. இந்த அலைவரிசை ஆரம்பத்தில் அமெரிக்க தொலைக்காட்சி சேவையான நிக்கலோடியோனுடன் கூட்டு அலைவரிசையாக செயல்பட்டது. இதுவே சன் குழுமத்தின் சிறுவர்களுக்கான முதலாவது தொலைக்காட்சி அலைவரிசையாகும்.  

## நிகழ்ச்சிகள்
- வருத்தப்படாத கரடி சங்கம்
- மழலை வாழ்த்து
- பார்னி அன்ட் பிரண்ட்ஸ்
- தலைவா ஜாக்கி அன்ட் கில்லி பிரண்ட்ஸ்
- த சிமேர்ப்ஸ்
- குங் பூ பாண்டா
- பென்குயின்ஸ் ஒப் மடகாஸ்கார்
- சுட்டி செய்திகள்
- பொம்மி அண்ட் பிரண்ட்ஸ்
- வாங்க சமைக்கலாம்
- வேர்ட் கேம்
- டிராகன் பூஸ்டர்
- லிட்டில் கிருஷ்ணா
- வாலு நம்பர் 1
- டைனி டூன் அட்வென்சர்ஸ்
- அனிமேனியக்ஸ்
- லூனடிக்ஸ் அன்லீஷ்ட்
- டாம் அன்ட் ஜெர்ரி
- லூனி டியுன்ஸ்
- வுடி வுட்பெக்கர்
- சுபாஞ்ச்பாபு சுகொயர்பான்ட்சு
- தி திறி கிட்டின்ஸ்
# வார்ப்புரு:Update/doc



### பயன்பாடு (Usage)
இந்த வார்ப்புரு பழைய அல்லது காலாவதியான தகவல்களை கொண்ட கட்டுரைகளை அல்லது கட்டுரை பகுதிகளை குறிக்க பயன்படுகிறது.  

இந்த வார்ப்புரு எப்போது இணைக்கப்பட்டது என குறிக்க,  
: என இடவும்.  

ஒரு பகுதியினை குறிக்க,  
: என இடவும்.  

**The template detects which it is used in and changes accordingly:**

| } |
| --- |

This template will add articles to :Category:Wikipedia articles in need of updating.  

### Example

### Alternatives
- If there is a dispute about the need for an update, an out-of-date article or section can be marked with .
- is an alternative for individual statements that will be out-of-date at a specifiable future date. It is a more recent and preferred alternative to . It also adds articles to :Category:Wikipedia articles in need of updating.
- See for alternatives unrelated to out-of-date information.

=
# தேசிய பஞ்சாலை கழகம்

**தேசிய பஞ்சாலை கழகம்** (*National Textile Corporation*) இந்திய அரசின் பொதுத்துறை நிறுவனங்களில் ஒன்று. இந்நிறுவனத்தில் பல பஞ்சாலைகள் உள்ளன. 1968ல் பல்வேறு காரணிகளால் நலிவடைந்து இயங்காமல் இருந்த 16 பஞ்சாலைகளை ஒருங்கிணைத்து தனியாரிடமிருந்து இந்திய ஜவுளிதுறை அமைச்சகம் தத்தெடுத்து இயக்கியது. பின்னர் படிப்படியாக 1973ல் இதன் எண்ணிக்கை 103 ஆக உயர்ந்தது. 1974ல் நலிவுற்ற பஞ்சாலைகள் தேசியமமாக்கல் சட்டம் 1974ன் கீழ் இவை அனைத்தும் தேசியமயமாக்கப்பட்டது.  

## வளர்ச்சி
இந்நிறுவனம் அரசு உதவியுடன் புத்துயுரூட்டி, நவீனமயமாக்கப்பட்டு சீரான வளர்ச்சியடைந்து மேலும் இதன் எண்ணிக்கை 1995ல் 119 ஆக உயர்ந்தது. இதற்கு 9 மண்டல அலுவலகங்கள் உள்ளன; இதன் மத்திய கட்டுப்பாட்டு அலுவலகம் தில்லியிலும் உள்ளது.  

## நலிவும் நவீனமயமாக்கலும்
இந்தியாவில் ஜவுளித்துறை அபரிதமான வளர்ச்சியால் அரசு நிறுவனங்கள் தனியார் நிறுவனங்களுடன் போட்டியிட இயலவில்லை. மேலும் நலிவடைந்ததால் இந்நிறுவனம் 77 பஞ்சாலைகளை கதவடைப்பு செய்தது. 9 மண்டல அலுவலகங்களும் மத்திய கட்டுப்பாட்டு அலுவலகத்துடன் இணைக்கப்பட்டன. தற்போது மீண்டும் 18 பஞ்சாலைகள் நவீனமயமாக்கப்பட்டுள்ளன.  

## வெளி இணைப்பு
**தேசிய பஞ்சாலை கழகம்** அலுவலக இணையதளம்
# சாய் லுன்



**சாய் லுன்** (T'sai Lun கி.பி.50 – கி.பி.121) காகிததைக் கண்டறிந்த சீன அறிஞர். இவர் சீனாவின் அரசவையில் ஓர் அதிகாரியாக இருந்தார். அவர் தாம் தயாரித்த காகித மாதிரிகளைப் பேரரசர் ஹோ-டியினிடம் கி.பி.105 வாக்கில் அளித்தார். ஹான் அரச மரபின் அகராதி முறை வரலாற்றில் சாய் லுன் கண்டுபிடிப்பு பற்றிக் கூறப்பட்டுள்ளது. இச்சாதனைக்காக அவர் சீனாவில்பெரிதும் மதிக்கப்பட்டார்.சீனாவில் இரண்டாம் நூற்றாண்டின் போது காகிதம் பெருமளவு பயன்பாட்டிற்கு வந்தது. அடுத்த சில நூற்றாண்டுகளில் சீனாவிலிருந்து மற்ற ஆசிய நாடுகளுக்கு காகிதம் ஏற்றுமதி செய்யப்பட்டது. காகிதம் தயாரிக்கும் உத்தியை சீனர்கள் நீண்ட காலம் ரகசியமாகவே வைத்திருந்தனர். ஆனால் 151-ல் அரேபியர்கள் சீனாவின் மீது படையெடுத்து சீனக் காகிதத் தயாரிப்பாளர்களைப் பிடித்துச் சென்றனர். அதன் பின் சில ஆண்டுகளிலேயே சமர்கண்ட், பாக்தாத்திலும் காகிதம் தயாரிக்கப்படலாயிற்று. இக்கலை படிப்படியாக அரபு நாடுகள் மற்றும் ஐரோப்பிய நாடுகளுக்கும் பரவியது. நவீன அச்சுக்கலையை ஜான் கூட்டன்பர்க் கண்டுபிடித்த பிறகு மேனாடுகளில் ஆட்டுத்தோலுக்குப் பதில் காகிதம் முக்கிய எழுது பொருள் ஆயிற்று. காகிதம் தயாரிக்க சாய் லுன் கையாண்ட அதே முறைதான் 1800-ல் எந்திர முறை புகுத்தப்பட்ட பிறகும் கூட அதே அடிப்படையில் மாற்றமின்றி காகிதம் தயாரிக்கப் பயன்படுகிறது.  

சாய் லுன் வாழ்க்கை குறித்து அதிகமான விவரங்கள் கிடைக்கவில்லை அவர் ஓர் அலியாக இருந்தார் எனச் சீனச் சான்றுகள் கூறுகின்றன. இந்தக் கண்டுபிடிப்பிற்குப் பின்னர் மன்னர் பெரும் மகிழ்ச்சி கொண்டு சாய் லுன்னுக்கு பதவி உயர்வு அளித்தார். அவர் பணக்காரராகவும் ஆனார். ஆனால் அரண்மனை சூழ்ச்சி ஒன்றில் சிக்கி அவருடைய செல்வாக்கு வீழ்ச்சியடைந்தது. துன்பத்திற்குள்ளான சாய் லுன் நீராடி அலங்கார ஆடைகள் அணிந்து நஞ்சுண்டு மாண்டார் என சீன வரலாறு கூறுகிறது.  

## சாய் லுன் காகிதம் தயாரித்த முறைகள்

மைக்கேல் ஹெச்.ஹார்ட், 100 பேர் (புதிய வரலாறு படைத்தோரின் வரிசை முறை), மீரா பதிப்பகம்-2008  

## இவற்றையும் காண்க
- கடதாசி
# ஐயன் கொம்பு


**ஐயன் கொம்பு** என்பது பேசும் குழந்தையிடம் தாய்மார் விளையாடும் விளையாட்டு. இது குழந்தையைப் பேசப் பழக்கும் விளையாட்டு.  

பேசும் குழந்தையின் விரலை ஒவ்வொன்றாகப் பிடித்துக்கொண்டு ‘இது யார்க் கொம்பு, ஐயன் கொம்பு … என்று பாடி மகிழ்விக்கும் விளையாட்டு.  

## உரையாட்டுப் பாடல்
| தாய் | குழந்தை |  |
| --- | --- | --- |
| யார் கொம்பு | ஐயன் கொம்பு |  |
| ஐயன் எங்கே | பூப் பறிக்க |  |
| பூ எங்கே | தண்ணிக்குள்ளே |  |
| தண்ணி எங்கே | ஆடுமாடு குடிச்சுபுடுத்து |  |
| ஆடுமாடு எங்கே | குச்சியிலே (குச்சி = ஆடுமாடு அடைத்துவைக்கும் தொழுவம்) |  |
| குச்சி எங்கே | தீயிலே எரிஞ்சுப் போச்சு |  |
| சாம்பல் எங்கே | பல் விளக்கியாச்சு | } |

வெட்டவா, குத்தவா, வெந்நித் தண்ணி ஊத்தவா!  

இவ்வாறு சொல்லிவிட்டுக் குழந்தையைத் தாய் செல்லமாகக் கிள்ளுவாள்.  

## பார்க்க
- தமிழர் விளையாட்டுகள் (அண்மைய காலம்)

## கருவிநூல்
- இரா. பாலசுப்பிரமணியம், தமிழர் நாட்டு விளையாட்டுகள், உலகத் தமிழாராய்ச்சி நிறுவனம் சென்னை வெளியீடு, 1980
# அட்டலங்காய் புட்டலங்காய்



**அட்டலங்காய் புட்டலங்காய்** என்னும் விளையாட்டு பேச முயலும் குழந்தையிடம் தாய்மார் பேசி மகிழ்விக்கும் விளையாட்டு.  

பல குழந்தைகளைக் கால்களை நீட்டிக்கொண்டு வரிசையாக உட்கார வைத்து அவர்களின் கால்களை ஒவ்வொன்றாகத் தொட்டுத் தாய்மார் பாட்டுப்பாடுவர்.  

:அட்டலங்காய் புட்டலங்காய் … (பலமுறை சொல்லப்படும்)  
:உப்புக்கண்டம் போட்டு  
:உரிமேலே வை  
:எந்தப் பூனை தின்றது  
:இந்தப்பூனை தின்றது  

கடைசியில் தொடும் காலைச் செல்லமாகக் கிள்ளுவர்.  

## மேலும் பார்க்க
- தமிழர் விளையாட்டுகள் (அண்மைய காலம்)

## கருவிநூல்
- ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக் கழகம் சென்னை வெளியீடு, 1954